หมากัด & แมวข่วน ประกันอุบัติเหตุคุ้มครองหรือไม่?

หลายๆคน คงอาจจะเคยสงสัยว่าหากโดนหมากัด แมวกัด หรือ แมวข่วน จะนับว่าเป็นอุบัติเหตุหรือไม่ แล้วถ้าเกิดเหตุการณ์ดังกล่าว จะสามารถเบิกในส่วนประกันอุบัติเหตุได้หรือไม่ วันนี้ ANC จะมาคลายข้อสงสัยให้เพื่อนๆกันค่ะ

แต่ก่อนอื่นเรามาเรียนรู้กับคำ ประกันอุบัติเหตุกันก่อนดีกว่าค่ะ

ประกันอุบัติเหตุ หรือที่หลายคนเรียกว่า ประกัน PA คือ ประกันที่ให้ความคุ้มครองกับผู้เอาประกันภัย ในกรณีเสียชีวิต ทุพพลภาพ บาดเจ็บจากร่างกาย หรือความเสียหายจากการประสบอุบัติเหตุเท่านั้น โดยผู้เอาประกันภัยจะได้รับความคุ้มครอง เช่น เงินชดเชย ค่ารักษาพยาบาล หรือในบางแผนอาจจะมีค่าชดเชยรายวันในกรณีที่ต้องนอนรักษาตัวอยู่ในโรงพยาบาลอีกด้วย นอกจากอุบัติเหตุทั่วไปแล้ว ในบางแผนก็จะมีการขยายความคุ้มครองเพิ่มเติม อย่างเช่น อุบัติเหตุจากการขับขี่หรือโดยสารรถจักรยานยนต์, ค่าใช้จ่ายทันตกรรมที่เกิดจากอุบัติเหตุ, การถูกฆาตกรรมหรือถูกทำร้าย ร่างกาย หรือเงินช่วยเหลือพิเศษ

ประกันอุบัติเหตุคุ้มครองกรณีการถูก หมากัด แมวข่วน หรือไม่?

ประกันอุบัติเหตุ นอกจากจะคุ้มครองกรณีที่เกิดอุบัติเหตุแล้ว ยัง คุ้มครองกรณีสุนัขกัด แมวข่วน อีกด้วย

หากเป็นอุบัติเหตุที่เกิดจากความไม่ได้ตั้งใจ สามารถแจ้งเคลมค่ารักษา ค่าล้างแผล ค่าอุปกรณ์พันแผล รวมถึงค่ายารักษาต่อเนื่องได้เลย

บริษัทประกันจะรับผิดชอบค่าใช้จ่ายให้ตามวงเงินทุนประกัน
แต่หากมีการรักษาที่ไม่ใช่โรงพยาบาลในเครือจะเป็นการสำรองจ่าย แล้วนำใบเสร็จมาเบิกภายหลัง

ความคุ้มครองประกันอุบัติเหตุส่วนบุคคลมีดังต่อไปนี้

เสียชีวิตจากอุบัติเหตุ

ฆาตกรรม

จักรยานยนต์

ค่ารักษาพยาบาล (ไม่จำกัดจำนวนครั้ง)
ยื่นแคร์การ์ด เข้าโรงพยาบาลในเครือโดยไม่ต้องสำรองจ่าย

คุ้มครองทันที 24 ชม. ทั่วโลก

ขั้นตอนการเคลมประกันอุบัติเหตุเคสโดนหมากัด

1. ยื่นแคร์การ์ดกับโรงพยาบาลในเครือตามสัญญาพร้อมบัตรประชาชนหรือใบขับขี่ให้กับทางเจ้าหน้าที่สถานพยาบาลที่เข้ารับการรักษา

ทั้งนี้เราสามารถเช็กสิทธิ์สถานพยาบาล หรือโรงพยาบาลในเครือก่อนเข้ารับการรักษาได้

2. กรณีสำรองจ่ายไปแล้วเคลมประกันอุบัติเหตุทีหลัง หากเรามีเหตุจำเป็นต้องเข้ารับการรักษาโรงพยาบาลที่อยู่ใกล้ที่สุด แต่โรงพยาบาลนั้นไม่ได้อยู่ในเครือ ก็ให้สำรองค่าใช้จ่ายไปก่อนแล้วค่อยนำใบเสร็จมาเบิกเคลมภายหลัง แต่ต้องเป็นใบเสร็จฉบับจริงเท่านั้น และมีใบรับรองแพทย์มายืนยันด้วย หลังจากนั้นทางบริษัทประกันจะดำเนินการจ่ายคืนเป็นเช็ค หรือโอนเงินเข้าทางบัญชี